Posledná menstruacia pred 5 mesiacmi
Dobrý deň,už rok a 7 mesiacov beriem antikoncepciu Zlyndu,diagnostikovana som s polycystickymi vajecnikmi.Chcela by som sa opýtať,je normálne,že menštruáciu pri mojom ochorení a antikoncepcii skoro vôbec nemám? Posledná mestruacia pred 5 mesiacmi.Lekár mi povedal,že menzes vôbec nemusí prísť
Dobrý deň,
ďakujeme za Vašu otázku.
Syndróm polycystických vaječníkov má rôzne príznaky špecifické pre toto ochorenie. Medzi ne patria aj poruchy menštruačného cyklu - menej častá menštruácia (oligomenorea), alebo úplne vynechávanie menštruácie (amenorea), čo je spôsobené menej častou alebo úplne chýbajúcou ovuláciou.
Amenorea a poruchy menštruačného cyklu patria taktiež medzi menej časté vedľajšie účinky antikoncepcie Zlynda.
Absencia menštruačného cyklu je teda vo Vašom prípade možná. Ak však máte akékoľvek obavy, obráťte sa na Vášho gynekológa.
Prajem pevné zdravie.
S pozdravom
PharmDr. Veronika Kiabová